CELEX: 32022R0238
Language: hu
Date: 2022-02-21 00:00:00
Title: A Tanács (EU) 2022/238 rendelete (2022. február 21.) a mianmari/burmai helyzetre tekintettel hozott korlátozó intézkedésekről szóló 401/2013/EU rendelet módosításáról

2022.2.21.   
               
               
                  HU
               
               
                  Az Európai Unió Hivatalos Lapja
               
               
                  L 40/8
               
            
         A TANÁCS (EU) 2022/238 RENDELETE
         (2022. február 21.)
         a mianmari/burmai helyzetre tekintettel hozott korlátozó intézkedésekről szóló 401/2013/EU rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a Mianmarral/Burmával szembeni korlátozó intézkedésekről szóló 2013/184/KKBP határozat módosításáról szóló, 2022. február 21 -i (KKBP) 2022/243 tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     A 401/2013/EU tanácsi rendelet (2) végrehajt több, a 2013/184/KKBP tanácsi határozatban (3) előírt intézkedést, ideértve egyes természetes vagy jogi személyek, szervezetek és szervek pénzeszközeinek és gazdasági erőforrásainak befagyasztását.
                  
               
                     (2)
                  
                  
                     Tekintettel a Mianmarban/Burmában továbbra is fennálló súlyos helyzetre, a Tanács 2022. 2022. február 21-én elfogadta a (KKBP) 2022/243 határozatot, amely 22 személyt és négy szervezetet felvesz a korlátozó intézkedések hatálya alá tartozó személyeknek és szervezeteknek a 2013/184/KKBP határozat mellékletében foglalt jegyzékébe.
                  
               
                     (3)
                  
                  
                     Az e szervezetek egyikének jegyzékbe vételével kapcsolatos nem kívánatos következmények elkerülése érdekében a (KKBP) 2022/243 határozat új eltérést vezetett be a 2013/184/KKBP határozatba a pénzeszközök befagyasztása, valamint a pénzeszközöknek vagy gazdasági erőforrásoknak e jegyzékbe vett szervezet rendelkezésére bocsátásának tilalmát illetően. Ez az eltérés lehetővé fogja tenni az uniós gazdasági szereplők számára, hogy a nemzetközi szabványoknak megfelelően végezzék el az olaj- és gázkutak leszerelését, és megszüntessék az említett szervezettel kötött szerződéseket.
                  
               
                     (4)
                  
                  
                     A 401/2013/EU rendeletet ezért ennek megfelelően módosítani kell.
                  
               
                     (5)
                  
                  
                     Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
                  
               ELFOGADTA EZT A RENDELETET:
         
            1. cikk
            A 401/2013/EU rendelet a következő cikkel egészül ki:
            
               
                  „4db. cikk
                  A 4a. cikktől eltérve, a tagállamok illetékes hatóságai az általuk megfelelőnek ítélt feltételekkel engedélyezhetik a IV. mellékletben a 10. bejegyzés alatt szereplő szervezethez tartozó egyes befagyasztott pénzeszközök vagy gazdasági erőforrások felszabadítását, vagy egyes pénzeszközöknek vagy gazdasági erőforrásoknak az adott szervezet számára történő rendelkezésre bocsátását, annak megállapítását követően, hogy az említett pénzeszközök vagy gazdasági erőforrások szükségesek:
                  
                              a)
                           
                           
                              az olaj- és gázkutak nemzetközi szabványoknak megfelelő leszerelésével kapcsolatos feladatok elvégzéséhez, így például a hulladékártalmatlanításhoz, a telephely helyreállítása kapcsán a biztonság és a környezetrehabilitáció tekintetében szükséges tevékenységekhez, a kapcsolódó technikai segítségnyújtáshoz, továbbá a kapcsolódó adóknak és illetékeknek, valamint a munkavállalók fizetésének és szociális juttatásainak a kifizetéséhez; vagy
                           
                        
                              b)
                           
                           
                              a részvényeknek vagy részesedéseknek a IV. melléklet 10. bejegyzésében szereplő szervezettel 2022. február 21. előtt kötött szerződések felmondásához szükséges, 2022. július 31. előtti átruházásához.”
                           
                        
            
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. február 21-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  Lásd e Hivatalos Lap 28. oldalát.
         
            (2)  A Tanács 401/2013/EU rendelete (2013. május 2.) a Mianmarral/Burmával szembeni korlátozó intézkedésekről és a 194/2008/EK rendelet hatályon kívül helyezéséről (HL L 121., 2013.5.3., 1. o.).
         
            (3)  A Tanács 2013/184/KKBP határozata (2013. április 22.) a Mianmarral/Burmával szembeni korlátozó intézkedésekről (HL L 111., 2013.4.23., 75. o.).